Kommunerne har svigtet børnene i de seneste års 10 værste sager om overgreb mod børn ved ikke at opdage overgrebene og gribe ind i tide, skriver Morgenavisen Jyllands-Posten.

Sådan lyder konklusionen i den kulegravning, som socialminister Karen Hækkerup bestilte hos Ankestyrelsen, da den såkaldte Rebild-sag blev kendt i januar. Ministeren har nu modtaget rapporten. - Den bekræfter desværre mine værste anelser, siger Karen Hækkerup til Jyllands-Posten. Ministeren vil derfor indkalde til politiske forhandlinger, når et ekspertudvalg i slutningen af maj kommer med anbefalinger til, hvordan sådanne sager undgås